stanford-oval/wikipedia huggingface dataset:
โรงเรียนแสงวิทยา
สัญลักษณ์ประจำโรงเรียน

วิสัยทัศน์ : โรงเรียนแสงวิทยามุ่งสู่องค์กรแห่งการเรียนรู้
ปรัชญาโรงเรียน : พากเพียร เรียนวิชา ส่งเสริม การศึกษา เยาวชน
ปรัชญานักเรียน : เรานักเรียน เพียรศึกษา เป็นคนดีมีวิชา  ครองสัจจา อยู่อาจิณ
สีประจำโรงเรียน : สีขาว และสีแดง
ตราประจำโรงเรียน : ตราประจำโรงเรียนมีสัญลักษณ์และความหมาย ดังนี้
มงกุฎ : ความมีชื่อเสียงแผ่ไพศาลเป็นที่รู้จักแก่บุคคลโดยทั่วไป
รัศมี : ความมีเกียรติยศของโรงเรียน
ส.ว.ย. : อักษรย่อของโรงเรียนแสงวิทยา
โล่ : เกียติประวัติอันยาวนานและความยั่งยืนของโรงเรียนแสงวิทยา
ช่อมะกอก : สัญลักษณ์แห่งชัยชนะ และความสำเร็จ เป็นมาลัยเกียรติยศที่จะเตือนใจให้กระทำแต่ความดี เชิดชู และจรรโลงไว้ซึ่งเกียรติยศ ชื่อเสียงของโรงเรียนมิให้เสื่อมคลาย
หนังสือ : สรรพวิชาความรู้ในบรรณพิภพ
บัณฑิต : ผู้ทรงความรู้ มีปัญญา มีจิตใจที่งาม และมีการดำเนินชีวิตที่ถูกต้อง รู้ดีรู้ชั่ว
นักเรียน : นักเรียนที่มุ่งมั่นแน่วแน่ในการหาความรู้
โรงเรียน : โรงเรียนแสงวิทยา
พากเพียร เรียนวิชา ส่งเสริม การศึกษา เยาวชน: ปรัชญาของโรงเรียนซึ่งนายสุวรรณ ต.แสงจันทร์ ผู้ก่อตั้งได้มอบไว้ตั้งแต่ปี พ.ศ. 2505
ต้นไม้ประจำโรงเรียน : ต้นแสงจันทร์
เพลงประจำโรงเรียน : มาร์ชแสงวิทยา
ประวัติโรงเรียน

โรงเรียนแสงวิทยาก่อตั้งในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง บนเนื้อที่ 6 ไร่ 86 ตารางวา เริ่มแรกมีคุณครู 9 คน และนักเรียน 222 คน ในปีถัดมาจำนวนนักเรียนได้เพิ่มปริมาณอย่างรวดเร็ว โรงเรียนต้องขยายอาคารเรียนจากอาคารไม้ชั้นเดียวเป็น อาคารไม้ 2 ชั้น เพื่อรองรับนักเรียนที่เพิ่มปริมาณมากขึ้น
ในปี พ.ศ. 2538 นายวิฑูรย์  ต.แสงจันทร์ เป็นผู้รับใบอนุญาต และนางเสาวลักษณ์ กมลโรจน์สิริเป็นผู้อำนวยการใหญ่ โรงเรียนได้รับการยอมรับเป็นอย่างยิ่งจากท่านผู้ปกครองได้ส่งบุตรหลานเข้ารับการศึกษามากที่สุดของโรงเรียนเอกชนในจังหวัดสระบุรี  ปัจจุบันว่าที่ร้อยตรีพัทธโรจน์ กมลโรจน์สิริ เป็นผู้อำนวยการโรงเรียน โรงเรียนได้พัฒนาการศึกษามากขึ้น
รายนามผู้อำนวยการโรงเรียน

| ลำดับ | รายนาม |
| --- | --- |
1: นายสุวรรณ ต.แสงจันทร์
2: นางเกยูร ต.แสงจันทร์ (นางเสาวลักษณ์ กมลโรจน์สิริ)
3: นายวิฑูรย์ ต.แสงจันทร์
4: ดร.พัทธโรจน์ กมลโรจน์สิริ
โครงการเด่น

โครงการนี้ได้เป็นโครงการต่อยอดจากโครงการรณรงค์เพื่อเด็กไทยไม่กินหวาน ของสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหนึ่งในโรงเรียนต้นแบบเด็กไทยไม่กินหวาน โดยโรงเรียนแสงวิทยาได้ประยุกต์และบูรณาการแผนงาน เข้าสู่ระบบการเรียนการสอนให้แก่นักเรียนทุกระดับชั้น ผ่านสื่อการเรียนรู้ที่น่าสนใจ และการกระตุ้นเตือนเด็กๆ ด้วยกิจกรรมที่เข้าใจง่าย
รางวัล

รางวัลโรงเรียนรางวัลพระราชทาน
รางวัลโรงเรียนรางวัลส่งเสริมสุขภาพระดับเพชร
รางวัลเหรียญทอง 1 โรงเรียน 1 นวัตกรรมของคุรุสภา
รางวัลโรงเรียนส่งเสริมทันตสุขภาพ ระดับจังหวัด
รางวัลเรือนสุขารมณ์ สุดยอดส้วมจังหวัดสระบุรี
รางวัลโรงอาหารมาตรฐาน รองชนะเลิสระดับเขต
รางวัลโรงเรียนคู่ฝัน ระดับคุณภาพดีเด่น
บุคคลที่มีชื่อเสียงที่เกี่ยวข้องกับโรงเรียน

อุทิศ เหมะมูล เป็นนักเขียนรางวัลซีไรท์ ปี พ.ศ. 2552 กับนวนิยายเรื่อง ลับแล, แก่งคอย
ธชตวัน ศรีปาน เป็นผู้ฝึกสอนของ สโมสรฟุตบอลเพื่อนตำรวจ
โรลส์-รอยซ์ แฟนทอม 6

| โรลส์-รอยซ์ แฟนทอม VI Rolls-Royce Phantom VI |
| --- | --- |

ภาพรวม
บริษัทผู้ผลิต: Rolls-Royce Ltd (1968-1973) Rolls-Royce Motors (1973-199)
เริ่มผลิตเมื่อ: ค.ศ. 1968 - ค.ศ. 1990
รุ่นปี: ร
แหล่งผลิต: เวสต์ซัสเซกซ์ สหราชอาณาจักร
ตัวถังและช่วงล่าง
รูปแบบตัวถัง: ลีมูซีน และแบบอื่นๆ
โครงสร้าง: เครื่องยนต์อยู่ด้านหน้าใช้ระบบขับเคลื่อนล้อหลัง
รุ่นที่คล้ายกัน: โรลส์-รอยซ์ ซิลเวอร์ ชาโดว์
ระบบส่งกำลัง
เครื่องยนต์: โรลส์-รอยซ์ V8 6.2 ลิตร (1968-1978) โรลส์-รอยซ์ V8 6.75 ลิตร (1979-1990)
มิติ
ระยะฐานล้อ: 145 in (3,700 mm)
ความยาว: 238 in (6,000 mm)
ความกว้าง: 79 in (2,000 mm)
ความสูง: 69 in (1,800 mm)
น้ำหนัก: 2.5 t (2,500 kg)
ระยะเหตุการณ์
รุ่นก่อนหน้า: แฟนทอม V
รุ่นต่อไป: แฟนทอม VII
โรลส์-รอยซ์ แฟนทอม VI (อังกฤษ: Rolls-Royce Phantom VI) เป็นรถยนต์หรูหราสัญชาติอังกฤษที่ผลิตขึ้นในช่วงปี ค.ศ. 1968-1990 โดยระหว่างปี ค.ศ. 1968-1973 ในนามบริษัทโรลส์-รอยซ์ และช่วงปีค.ศ. 1968-1973 ในนามบริษัทโรลส์-รอยซ์ มอเตอร์ โดยการออกแบบนั้นมีการพัฒนามาจากรุ่นแฟนทอม V ซึ่งส่วนใหญ่เป็นรถยนต์ประเภทลีมูซีน (Limousine) และเปิดประทุนหลัง (Landaulettes)
ในประเทศไทย มีการใช้งานรถยนต์รุ่นนี้เป็นพระราชพาหนะสำหรับพระบาทสมเด็จพระวชิรเกล้าเจ้าอยู่หัว โดยใช้หมายเลขเลขทะเบียน ร.ย.ล.904 และ ร.ย.ล.2
Rolls-Royce Phantom VI limousine รุ่นปีค.ศ. 1970,
รถยนต์ประจำตำแหน่งสำหรับผู้สำเร็จราชการเครือรัฐออสเตรเลีย ซึ่งใช้ในระหว่างรัฐพิธีสำคัญ และเป็นพระราชพาหนะสำหรับพระมหากษัตริย์
โรงเรียนโนนแดงวิทยาคม

| โรงเรียนโนนแดงวิทยาคม Nondaengwittayakhom School |
| --- | --- |

ที่ตั้ง
8 หมู่ 19 ถนนบรบือ - นาเชือก ตำบลโนนแดง อำเภอบรบือ จังหวัดมหาสารคาม 44130
ข้อมูล
ชื่ออื่น: นว. NW.
ประเภท: โรงเรียนรัฐบาล - โรงเรียนมัธยมศึกษาขนาดเล็ก
คำขวัญ: นตฺถิ ปญฺญาสมา อาภา  (แสงสว่างเสมอด้วยปัญญา ไม่มี)
สถาปนา: 18 กุมภาพันธ์ พ.ศ. 2536 (31 ปี 277 วัน)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410607
ผู้อำนวยการ: นายสมัย ศาลาจันทร์
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:    เขียว - เหลือง
เพลง: มาร์ชโนนแดงวิทยาคม
เว็บไซต์: nw.thai.ac
ต้นแดง ต้นไม้ประจำโรงเรียน
โรงเรียนโนนแดงวิทยาคม (อังกฤษ: Nondaengwittayakhom School) เป็นโรงเรียนประจำตำบลโนนแดง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนบรบือวิทยาคาร ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ
ประวัติโรงเรียน

โรงเรียนโนนแดงวิทยาคมจัดตั้งขึ้นเมื่อปี พ.ศ. 2534 เป็นสาขาของโรงเรียนบรบือวิทยาคาร มีนายสนิท แนบกลาง เป็นผู้ประสานงาน ครั้งแรกเปิดทำการสอนที่อาคารเอนกประสงค์ โรงเรียนบ้านโนนแดงซึ่งได้รับความอนุเคราะห์จากอาจารย์ใหญ่โรงเรียนบ้านโนนแดง ในขณะนั้นคือ อาจารย์มโน ตัลวัน
ในปี พ.ศ. 2535 นายสนิท แนบกลาง พร้อมด้วยคณะกรรมการหมู่บ้าน และคณะกรรมการสถานศึกษาได้ยื่นเรื่องขอที่ดินบริเวณโคกยาวจากสภาตำบลโนนแดงเพื่อก่อสร้างอาคารเรียนชั่วคราว เป็นเนื้อที่ 50 ไร่ ก่อสร้างอาคารเรียนชั่วคราวขึ้นที่โคกยาว
ต่อมาวันที่ 18 กุมภาพันธ์ พ.ศ. 2536 โรงเรียนได้รับอนุมัติจัดตั้งเป็นโรงเรียนมัธยมศึกษาประจำตำบลโนนแดง สังกัดกรมสามัญศึกษา และได้รับงบประมาณในการก่อสร้างอาคารเรียนแบบเบ็ดเสร็จ ก, ข, ค จำนวน 1 ชุด
ปัจจุบันโรงเรียนโนนแดงวิทยาคมเป็นโรงเรียนมัธยมศึกษาขนาดเล็กให้บริการการศึกษาในระดับมัธยมศึกษาปีที่ 1-6
สัญลักษณ์ > สัญลักษณ์ประจำโรงเรียน

ตราประจำโรงเรียน
สีประจำโรงเรียน
สีประจำโรงเรียน เขียว - เหลือง
ต้นไม้ประจำโรงเรียน ต้นแดง
สัญลักษณ์ > ปรัชญาและอัฒลักษณ์

ปรัชญา นตฺถิ ปญฺญาสมา อาภา - แสงสว่างเสมอด้วยปัญญา ไม่มี
เอกลักษณ์ ส่งเสริมสุขภาพ มุ่งเน้นคุณธรรม นำชุมชนพัฒนา
อัฒลักษณ์ มีความรู้ สุขภาพดี มีวินัย
การจัดการศึกษา > หลักสูตร

โรงเรียนโนนแดงวิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
การจัดการศึกษา > แผนการเรียน

ระดับมัธยมศึกษาตอนต้น
ระดับมัธยมศึกษาตอนปลาย
ข้อมูลเพิ่มเติม

เว็บไซต์โรงเรียนโนนแดงวิทยาคม เก็บถาวร 2017-12-22 ที่ เวย์แบ็กแมชชีน
ป้ายหน้าโรงเรียน
โรร์

โรร์ (อังกฤษ: Roar) อาจหมายถึง
เสียงคำราม, เสียงที่มาจากสัตว์บางชนิด
โรร์! (หนังสือพิมพ์), หนังสือพิมพ์สำหรับนักเรียนที่คิงส์คอลเลจ ลอนดอน
เดอะโรร์, นวนิยายเขียนโดยเอ็มมา เคลย์ตัน ค.ศ. 2008
สโมสรฟุตบอลบริสเบนโรร์, สโมสรฟุตบอลสัญชาติออสเตรเลีย (เดิมชื่อสโมสรฟุตบอลควีนส์แลนด์โรร์)
ดนตรี

"โรร์" (เพลง), เพลงของเคที เพร์รี
Rrröööaaarrr อัลบั้มของวงดนตรีแนวโพรเกรสซีฟเมทัล วอยว็อด
"โรร์" เพลงของแอกซ์เวล และเซบาสเตียน อินกรอสโซ เพลงประกอบภาพยนตร์ มหา'ลัย มอนส์เตอร์
"โรร์", เพลงของวงทรีต จากอัลบั้ม คูเดอกราส์ (2010)
"โรร์!", ดนตรีบรรเลงโดยไมเคิล จิแอชชิโน จากภาพยนตร์ วันวิบัติอสูรกายถล่มโลก
โรมรำลึก

| โรมรำลึก |
| --- | --- |

กำกับ: วิลเลียม ไวเลอร์
บทภาพยนตร์:   อัลตัน ทรัมโบ  เอียน แม็กเลลแลน ฮันเตอร์  จอห์น ไดจ์ตัน 
เนื้อเรื่อง: อัลตัน ทรัมโบ
อำนวยการสร้าง: วิลเลียม ไวเลอร์
นักแสดงนำ:   เกรกอรี เพก  ออดรีย์ เฮปเบิร์น 
กำกับภาพ:   อ็องรี อะเลกัน  ฟรันทซ์ แพลนเนอร์ 
ตัดต่อ: รอเบิร์ต สวิงก์
ดนตรีประกอบ:   ฌอร์ฌ อูริก  วิกเตอร์ ยัง 
ผู้จัดจำหน่าย: พาราเมาต์พิกเจอส์
วันฉาย:   27 สิงหาคม ค.ศ. 1953 (1953-08-27) 
ความยาว: 118 นาที
ประเทศ: สหรัฐ
ภาษา: อังกฤษ อิตาลี
ทุนสร้าง: 1.5 ล้านดอลลาร์สหรัฐ
ทำเงิน: 12 ล้านดอลลาร์สหรัฐ
โรมรำลึก (อังกฤษ: Roman Holiday) เป็นภาพยนตร์แนวโรแมนติกคอเมดี้ในปี ค.ศ. 1953 กำกับและอำนวยการสร้างโดยวิลเลียม ไวเลอร์ นำแสดงโดยเกรกอรี เป็กและออเดรย์ เฮปเบิร์น เขียนบทโดยจอห์น ไดจ์ตันและอัลตัน ทรัมโบ สำหรับทรัมโบในเรื่องนี้ติดอยู่ในบัญชีดำฮอลลีวูด ทำให้เขาไม่มีชื่อเครดิต แต่เมื่อออกจำหน่ายเป็นดีวีดีในปี 2003 ก็มีชื่อเขาอยู่ในรายชื่อ เฮปเบิร์นได้รับรางวัลออสการ์ สาขานักแสดงนำหญิงยอดเยี่ยม และยังได้รับในสาขาบทภาพยนตร์และออกแบบเครื่องแต่งกายอีกด้วย
ในช่วงคริสต์ทศวรรษ 1970 ทั้งเป็กและเฮปเบิร์นมีความคิดที่จะทำภาคต่อ แต่โครงการก็หยุดลง ภาพยนตร์ได้รับการทำใหม่ในฉบับโทรทัศน์ในปี 1987 นำแสดงโดยทอม คอนตีและแคเทอรีน โอเซนเบิร์ก ซึ่งเธอเองก็มาจากราชตระกูลในยุโรป
เรื่องย่อ

เจ้าหญิงแอนน์ (Audrey Hepburn) จากประเทศแถบยุโรปประเทศหนึ่งที่กำลังเดินทางทักทายประชาชนทั่วทวีป แต่เมื่อมาถึงโรมเธอก็ทนสภาพเหนื่อยอ่อนและตารางที่แน่นขนัดไม่ไหวจนสติแตกชั่วครู่จนหมอต้องมาฉีดยาให้เธอสงบลงในสภาวะตื่นไม่เต็มที่นั้นเธอก็แอบหลบออกจากปราสาท นักข่าวโจ แบรดลีย์ (Gregory Peck) มาพบเข้าจึงให้เธอหลับเสียคืนหนึ่งที่อพาร์ตเม้นท์ของเขา
วันต่อมา เขาก็ได้รู้ตัวตนที่แท้จริงของเธอ จึงวางแผนจะทำข่าวชิ้นใหญ่จากสถานการณ์นี้ แต่ในขณะที่กำลังเอาใจแอนน์และพาท่องเที่ยวในโรมเพื่อแอบสัมภาษณ์และถ่ายรูปนั้น โจกลับเป็นฝ่ายเพลิดเพลินและมีความสุขเสียเอง และความอยากเขียนข่าวของเขาก็ลดลงพร้อมๆกับความรู้สึกของทั้งสองซับซ้อนขึ้นเรื่อยๆ
โรมัน ดิกซัน

| ข้อมูลส่วนตัว |
| --- | --- | --- | --- |
ชื่อเต็ม:  โรมัน อีวาน ควินไทน์ ดิกซัน
วันเกิด:   (2004-12-26) 26 ธันวาคม ค.ศ. 2004 (19 ปี)
สถานที่เกิด:  อังกฤษ
ตำแหน่ง:  กองหลัง
ข้อมูลสโมสร
สโมสรปัจจุบัน:  เอฟเวอร์ตัน
หมายเลข:  75
สโมสรเยาวชน
2016–2024:  เอฟเวอร์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2024– |  เอฟเวอร์ตัน |  1 |  (0) |
ทีมชาติ
| 2019 |  อังกฤษ รุ่นอายุไม่เกิน 16 ปี |  1 |  (0) |
| 2024 |  อังกฤษ รุ่นอายุไม่เกิน 20 ปี |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 00:15 (UTC) 1 สิงหาคม 2024
โรมัน อีวาน ควินไทน์ ดิกซัน (อังกฤษ: Roman Ivan Quintyne Dixon, เกิด 26 ธันวาคม ค.ศ. 2004) เป็นนักฟุตบอลอาชีพชาวอังกฤษ ที่เล่นในตำแหน่งกองหลังให้กับสโมสรเอฟเวอร์ตัน เขาเป็นนักฟุตบอลเยาวชนทีมชาติอังกฤษ
ระดับสโมสร

เขาเป็นผลผลิตจากอะคาเดมีของเอฟเวอร์ตัน เขาเล่นในตำแหน่งแบ็กขวา ในเดือนมิถุนายน ค.ศ. 2024 เขาได้เซ็นสัญญาเป็นนักฟุตบอลอาชีพกับสโมสรเป็นระยะเวลา 3 ปี เดือนสิงหาคม 2024 เขาลงเล่นให้เอฟเวอร์ตัน ในรายการอีเอฟแอลโทรฟี
เขาประเดิมสนามในพรีเมียร์ลีกให้กับเอฟเวอร์ตันเมื่อวันที่ 24 สิงหาคม ค.ศ. 2024 ในนัดที่ออกไปเยือนทอตนัมฮอตสเปอร์
โรมิโอ เบคแคม

| ข้อมูลส่วนตัว |
| --- | --- | --- | --- |
ชื่อเต็ม:  โรมิโอ เจมส์ เบคแคม
วันเกิด:   (2002-09-01) 1 กันยายน ค.ศ. 2002 (22 ปี)
สถานที่เกิด:  นครเวสต์มินสเตอร์, ลอนดอน, England
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  Brentford B
สโมสรเยาวชน
2014–2015:  Arsenal
2021–2023:  อินเตอร์ไมแอมี
2023:  → เบรนต์ฟอร์ด (ยืม)
2023–:  เบรนต์ฟอร์ด
สโมสรอาชีพ*
| ปี |  ทีม |  ลงเล่น |  (ประตู) |
| 2021–2023 |  Inter Miami II |  26 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 June 2023
โรมิโอ เจมส์ เบคแคม (อังกฤษ: Romeo James Beckham; เกิด 1 กันยายน ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับเบรนต์ฟอร์ด บี ซึ่งเป็นทีมสำรองของเบรนต์ฟอร์ด เขาเป็นลูกชายคนที่สองของอดีตกัปตันทีมชาติอังกฤษ เดวิด เบคแคม และวิกทอเรีย เบคแคม ดีไซเนอร์และสมาชิกวงสไปซ์เกิลส์
ชีวิตในวัยเด็ก

โรมิโอเกิดที่โรงพยาบาลพอร์ตแลนด์ในนครเวสต์มินสเตอร์ กรุงลอนดอน เขาเป็นลูกชายคนที่ 2 ของเดวิด เบคแคม อดีตกัปตันทีมชาติอังกฤษ และวิกทอเรีย เบคแคม นักร้องที่ผันตัวมาเป็นแฟชั่นดีไซเนอร์ พี่น้องของเขา บรูคลิน เบคแคม และ ครูซ เบคแคม เคยเล่นฟุตบอลกับเขาที่อาร์เซนอล อย่างไรก็ตาม ทั้งคู่ถูกปล่อยออกจากระบบเยาวชนของสโมสร เขายังคงเป็นผู้สนับสนุนของอาร์เซนอล
โรส เลเวนสัน-โกเวอร์ เคาน์เตสแกรนด์วิลล์

| โรส เลเวนสัน-โกเวอร์ เคาน์เตสแกรนด์วิลล์ |
| --- | --- |

เกิด: โรส คอนสแตนซ์ โบวส์-ลีออน 6 พฤษภาคม พ.ศ. 2433
เสียชีวิต: 7 พฤศจิกายน พ.ศ. 2510 (77 ปี)
คู่สมรส: วิลเลียม เลเวนสัน-โกเวอร์ เอิร์ลที่ 4 แกรนด์วิลล์
บุตร: เลดีแมรี เลเวนสัน-โกเวอร์ แกรนด์วิลลื โลเวนสัน-โกเวอร์ เอิร์ลที่ 5 แกรนด์วิลล์
บิดามารดา: คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น เซซิเลีย โบวส์-ลีออน เคาน์เตสแห่งสตราธมอร์และคิงฮอร์น
โรส เลเวนสัน-โกเวอร์ เคาน์เตสแกรนด์วิลล์ (อังกฤษ: Rose Leveson-Gower, Countess Granville) เกิดเมื่อวันที่ 6 พฤษภาคม 2433 เป็นธิดาคนที่ 7 ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น  เธอมีพี่น้องร่วมบิดามารดาดังนี้
ไวโอเลท โบวส์-ลีออน
แมรี แอลฟินสโตน เลดีแอลฟินสโตน
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
จอห์น โบวส์-ลีออน
อเล็กซานเดอร์ โบวส์-ลีออน
เฟอร์กัส โบวส์-ลีออน
ไมเคิล โบวส์-ลีออน
เอลิซาเบธ โบวส์-ลีออน
เดวิด โบวส์-ลีออน
เธอป็นพระเชษฐภคินีใน สมเด็จพระราชินีเอลิซาเบธ พระราชชนนี พระราชมาตุฉา (ป้าฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน ซึ่งเธอเป็นแม่ทูลหัวให้กับ เจ้าหญิงมาร์กาเร็ตด้วย ในวันที่ 24 พฤษภาคม พ.ศ. 2459 เลดีโรส โบวส์-ลีออน เข้าพิธีวิวาห์กับ วิลเลียม เลเวสัน-โกเวอร์ ทั้งคู่มีบุตรด้วยกัน 2 คน คือ
เลดีแมรี เลเวนสัน-โกเวอร์ (12 ธันวาคม พ.ศ. 2460 – 13 กุมภาพันธ์ พ.ศ. 2557)
แกรนด์วิลลื โลเวนสัน-โกเวอร์ เอิร์ลที่ 5 แกรนด์วิลล์ (6 ธันวาคม พ.ศ. 2461 – 31 ตุลาคม พ.ศ. 2539)
สามีของเธอเสียชีวิตเมื่อวันที่ 25 มิถุนายน พ.ศ. 2496 อายุ 72 ปี เธอมีอายุยืนกว่าเขาถึง 14 ปี เมื่อเธอเสียชีวิตเมื่อวันที่ 17 พฤศจิกายน พ.ศ. 2510 อายุ 77 ปี เธอเป็นพระพี่น้องคนสุดท้ายใน สมเด็จพระราชินีเอลิซาเบธ พระราชชนนี ที่มีชีวิตเป็นคนสุดท้าย
โรสแมรี (แก้ความกำกวม)

โรสแมรี (อังกฤษ: Rosemary)
โรสแมรี เป็นพืชสมุนไพรชนิดหนึ่ง เป็นพืชพื้นเมืองของแถบเมดิเตอร์เรเนียน
โรสแมรี่ คาฮันดิง ศิลปินเดี่ยวค่ายจีเอ็มเอ็ม แกรมมี่ เจ้าของเพลงฮิต ให้ทำอย่างไร และเพลง เปล่ามีน้ำตา
โรสไอส์แลนด์

โรสไอส์แลนด์ (อังกฤษ: Rose Island) สามารถหมายถึงสถานที่ต่างๆ ได้แก่
สาธารณรัฐโรสไอส์แลนด์ ประเทศจำลองสร้างขึ้นปี พ.ศ. 2511 และถูกทำลายลงในปี พ.ศ. 2512 อยู่บริเวณประเทศอิตาลี
ประภาคารโรสไอส์แลนด์ (Rose Island Lighthouse) เป็นสถานแห่งชาติของสหรัฐอเมริกา
หรืออาจจะสะกดผิดมาจาก
รัฐโรดไอแลนด์ (Rhode Island) รัฐทางตะวันออกเฉียงเหนือในสหรัฐอเมริกา
โรนัลด์ เฟอร์กูสัน

| โรนัลด์ เฟอร์กูสัน |
| --- | --- |
เกิด: 10 ตุลาคม ค.ศ. 1931(1931-10-10) อังกฤษ
เสียชีวิต: 16 มีนาคม ค.ศ. 2003(2003-03-16) (71 ปี)
อาชีพ: ทหาร ยศ พลตรี
มีชื่อเสียงจาก: พระบิดาใน ซาราห์ ดัชเชสแห่งยอร์ก พระอัยกาใน เจ้าหญิงเบียทริซแห่งยอร์ก และ เจ้าหญิงยูเชนีแห่งยอร์ก
คู่สมรส: ซูซาน แบร์แรนเตส ซูซาน ดริฟฟอร์ด
บุตร: เจนิเฟอร์ เฟอร์กูสัน ซาราห์ ดัชเชสแห่งยอร์ก แอนดรูว์ เฟอร์กูสัน อลิซ เฟอร์กูสัน อิลซา เฟอร์กูสัน
บิดามารดา: แอนดรูว์ เฮนรี เฟอร์กูสัน มาเรียน มอนตากู ดักลาส สก็อตต์
โรนัลด์ เฟอร์กูสัน (อังกฤษ: Ronald Ferguson; 10 ตุลาคม ค.ศ. 1931 ณ ลอนดอน) เป็นบุตรชายของ พันเอก แอนดรูว์ เฮนรี เฟอร์กูสัน และมาเรียน มอนตากู ดักลาส สก็อตต์ โดยมารดาของเขาเป็นพระญาติในเจ้าหญิงอลิซ ดัชเชสแห่งกลอสเตอร์ พระชายาในเจ้าชายเฮนรี ดยุกแห่งกลอสเตอร์ ทำให้เขากลายเป็นลูกพี่ลูกน้องในเจ้าชายวิลเลียมแห่งกลอสเตอร์และเจ้าชายริชาร์ด ดยุกแห่งกลอสเตอร์ เขาเติบโตในลอนดอน โดยเขาอาศัยในนิวแฮมป์เชียร์ และเข้าเรียนมหาวิทยาลัยอิตัน
อาชีพ

เขาเป็นไลฟ์การ์ดช่วยชีวิตใน ค.ศ. 1952 ซึ่งอีก 2 ปีถัดมาใน ค.ศ. 1954 พ่อของเขาได้รับยศพันเอก ต่อมาเขาได้รับการเลื่อนตำแหน่งให้เป็นผู้หมวด และละกัปตันใน ค.ศ. 1958 เขาเกษียณใน ค.ศ. 1968 และ ได้รับยศพันตรีกิตติมศักดิ์ ในช่วงชีวิตการเป็นทหารของเขานั้น เขาเป็นทหารในเยอรมนี, อียิปต์, เอเดน และประเทศไซปรัส ใน ค.ศ. 1987 เขาได้เข้ามาเป็นเจ้าหน้าที่โบสถ์ ซึ่งเป็นคำขอร้องจากนักบุญจอห์น
ชีวิตครอบครัว

เขาแต่งงานครั้งแรกกับซูซาน แบร์แรนเตส เมื่อวันที่ 17 มกราคม ค.ศ. 1956 มีบุตรสาว 2 คนคือ
เจนิเฟอร์ เฟอร์กูสัน
ซาราห์ ดัชเชสแห่งยอร์ก
พวกเขาหย่าร้างกันใน ค.ศ. 1974 และใน ค.ศ. 1976 เขาแต่งงานใหม่กับซูซาน ดริฟฟอร์ด มีบุตร-ธิดาดังนี้
แอนดรูว์ เฟอร์กูสัน
อลิซ เฟอร์กูสัน
อิลซา เฟอร์กูสัน
ชีวิตครอบครัว > ความสัมพันธ์กับราชวงศ์อังกฤษ

ด้วยความที่มารดาของเขานั้นเป็นพระญาติในเจ้าหญิงอลิซ ดัชเชสแห่งกลอสเตอร์ ทำให้เขาได้มีโอกาสพบปะและได้เข้าเฝ้าพระราชวงศ์อังกฤษอยู่หลายครั้ง และนั้นทำให้ ซาราห์ เฟรอร์กูสัน บุตรสาวคนรองของเขาได้พบกับเจ้าชายแอนดรูว์ ดยุกแห่งยอร์ก ใน ค.ศ. 1979 เขาได้มีโอกาสร่วมแข่งขันฟุตบอล อังกฤษคัพ โดยมีเจ้าชายชาลส์ เจ้าชายแห่งเวลส์ ร่วมเตะบอลด้วย โดยภายหลังจากที่ลูกสาวของเขาได้เสกสมรสกับ เจ้าชายแอนดรูว์นั้น ทำให้ความสัมพันธ์ของเขากับพระราชวงศ์แน่นแฟ้นมากขึ้น ว่ากันว่า เจ้าชายแอนดรูว์ทรงพระกรุณาโปรดเกล้าให้เขาและครอบครัวเข้าออกวังได้ เขากลายเป็นพระสัสสุระในพระราชโอรสของสมเด็จพระราชินีนาถเอลิซาเบธที่ 2 แห่งสหราชอาณาจักร เขากลายเป็นประธานสมาคมฟุตบอลอังกฤษคัพ ซึ่งไม่นานหลังจากนั้นเขาก็เสียชีวิตลง เมื่อวันที่ 16 มีนาคม ค.ศ. 2003 สิริอายุ 71 ปี ซึ่งเขาป่วยหลายโรค เช่น มะเร็งต่อมลูกหมาก มะเร็งผิวหนัง โรคหัวใจ โดยในงานศพของเขานั้น เจ้าชายชาลส์ เจ้าชายแห่งเวลส์ เสด็จพระราชดำเนินพร้อมด้วย เจ้าชายแอนดรูว์ ดยุกแห่งยอร์ก มาร่วมในงานศพของเขา ในนิวแฮมป์เชียร์
โรบิน วิลเลียมส์

| โรบิน วิลเลียมส์ |
| --- | --- |

สารนิเทศภูมิหลัง
เกิด: 21 กรกฎาคม ค.ศ. 1951(1951-07-21) โรบิน แม็กลอริม วิลเลียมส์
เสียชีวิต: 11 สิงหาคม ค.ศ. 2014(2014-08-11) (63 ปี)
คู่สมรส: Valerie Velardi (1978-1988)  Marsha Garces Williams (1989-2008) Susan Schneider (2011-2014; เขาเสียชีวิต)
รางวัล
ออสการ์: Best Supporting Actor 1997 Good Will Hunting
ลูกโลกทองคำ: Best Actor - Motion Picture Musical or Comedy   1987 Good Morning, Vietnam   1991 The Fisher King   1993 Mrs. Doubtfire   Best Actor in a Television Comedy or Musical   1978 Mork and Mindy   Cecil B. DeMille Award (2005)
แกรมมี: Best Comedy Album  1980 Reality...What a Concept 1988 A Night at the Met 1989 Good Morning, Vietnam Best Spoken Comedy Album 2003 Robin Williams - Live 2002
โรบิน แม็กลอริม วิลเลียมส์ (อังกฤษ: Robin McLaurim Williams) เกิดเมื่อวันที่ 21 กรกฎาคม ค.ศ. 1951 เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงนำชายยอดเยี่ยมในภาพยนตร์เรื่อง Good Will Hunting ทั้งยังได้รางวัลลูกโลกทองคำ 6 ครั้ง และ Screen Actors Guild Awards 2 ครั้ง และรางวัลแกรมมี่ 3 ครั้ง
ประวัติ

วิลเลียมส์ เกิดในชิคาโก้ เขาใช้ชีวิตในวัยเด็กที่มิชิแกน บิดาของเขาเป็นผู้บริหารคนหนึ่งในบริษัทฟอร์ด มอเตอร์ หลังจากที่พ่อของเขาเกษียณ ครอบครัวของเขาก็ย้ายไปอยู่ในแคลิฟอร์เนีย วิลเลียมส์เรียนที่ Juilliard School ในนิวยอร์ก สาขาวิชารัฐศาสตร์แต่ก็ลาออกมาก่อนโดยหันมาเรียนทางด้านดรามาแทน เขาเริ่มต้นการแสดง ด้วยละครใบ้ และตัวตลกของคณะละครสัตว์ West Coast
วิลเลียมส์ประสบความสำเร็จอย่างมากในช่วงทศวรรษที่ 70 รวมไปถึงธุรกิจร้าน Comedy Store ในลอสแอนเจลิส เขาได้รับเชิญในเรื่อง Happy Days เขามีผลงานภาพยนตร์เรื่องแรกคือ Popeye ในปี 1980 และเขาก็ได้รับการชมเชยจากเรื่อง The World According to Garp ในปี 1982 หลังจากนั้นเขาก็มีโปรเจกต์เล็กๆ กับเรื่อง Club Paradise ในปี 1986 ปีต่อมาเขาได้รับการเสนอชื่อเข้าชิงรางวัลออสการ์จากเรื่อง Good Morning, Vietnam ที่รับบทเป็นดีเจคนที่ได้รับมอบหมายให้ไปยังกองทัพสหรัฐในเวียดนาม
เขาได้รับการเสนอชื่อเข้าชิงรางวัลออสการ์อีกครั้งในบทของครู ในภาพยนตร์เรื่อง Dead Poets Society ต่อมาเขารับบทหมอรักษาคนไข้ที่เคลื่อนไหวไม่ได้ เรื่อง Awakenings ก็ได้รับการชมเชยเช่นกัน ต่อมาในปี 1991 เขารับบทเป็นปีเตอร์ แพน ของผู้กำกับ สตีเฟ่น สปีลเบิร์ก ในเรื่อง Hook แต่ภาพยนตร์ไม่ประสบความสำเร็จเท่าที่ควร ในปีเดียวกับเขาได้รับ รางวัลออสการ์สาขานักแสดงนำฝ่ายชายยอดเยี่ยม จากเรื่อง The Fisher King และในปี 1992 เขาพากย์เสียงให้กับการ์ตูนดิสนีย์เรื่อง Aladdin และยังพากย์ให้กับเรื่อง Toys และในปีต่อมาแสดงในภาพยนตร์ที่ประสบความสำเร็จทางได้อย่างเรื่อง Mrs. Doubtfire หลังจากนั้น 3 ปี วิลเลียมส์ก็ประสบความสำเร็จในภาพยนตร์เรื่อง The Birdcage
ในปี 1995 เขามีผลงานแนวผจญภัยเรื่อง จูแมนจี้ เกมดูดโลกมหัศจรรย์ และในปีต่อมากับภาพยนตร์เรื่อง Jack และรับบทเป็น ออสริค ในภาพยนตร์ของเช็คสเปียร์ครั้งแรกในเรื่อง Hamlet ในปี 1997 เขาประสบความสำเร็จในเรื่อง Flubber และในปีเดียวกับได้รับรางวัลออสการ์เป็นครั้งที่ 2 กับภาพยนตร์เรื่อง Good Will Hunting ในสาขาผู้แสดงสมทบชายยอดเยี่ยม ในปลายทศวรรษที่ 90 เขาไม่ค่อยมีผลงานโดดเด่นมากนัก แต่ก็มีผลงานอย่าง One Hour Photo และ Insomnia
การเสียชีวิต

โรบิน วิลเลียมส์ เสียชีวิตเมื่อวันที่ 11 สิงหาคม ค.ศ. 2014 ซึ่งทางเจ้าหน้าที่นิติเวชได้เข้าตรวจสอบพื้นที่เกิดเหตุ เบื้องต้นคาดว่าเป็นการฆ่าตัวตาย เนื่องจากมีสาเหตุการเสียชีวิตคล้ายกับขาดอากาศหายใจ (Asphyxia)
โรบินฮูด: เดอะเลเจนด์ออฟเชอร์วูด

| โรบินฮูด: เดอะเลเจนต์ออฟเชอร์วูด |
| --- | --- |

ผู้พัฒนา: Strategy First Spellbound Studios
ผู้จัดจำหน่าย: Mindscape Freeverse Software Wanadoo
เครื่องเล่น: Mac OS X, Microsoft Windows, Linux (PowerPC/x86), MorphOS
วางจำหน่าย: ค.ศ. 2002
แนว: เกมวางแผน
รูปแบบ: ผู้เล่นคนเดียว
โรบินฮูด: เดอะเลเจนด์ออฟเชอร์วูด (อังกฤษ: Robin Hood: The Legend of Sherwood) เป็นวิดีโอเกมแนววางแผนชิงทรัพย์ตามเวลาจริงในปี ค.ศ. 2002 ที่พัฒนาโดย Spellbound Studios ซึ่งคล้ายคลึงกับเกม Desperados: Wanted Dead or Alive และซีรีส์เกม Commandos ในเกม ผู้เล่นสามารถควบคุมตัวละครสูงสุดได้ 5 ตัว ในการตั้งค่าขึ้นอยู่กับเรื่องราวของตัวละครโรบินฮูด มีตัวละครหลักคือ Robin Hood, Little John, Friar Tuck, Will Scarlet, Will Stutely และMaid Marian
รางวัล

ได้รับรางวัลการออกแบบเกมยอดเยี่ยมที่สุด และแอนิเมชั่นยอดเยี่ยมที่สุดในงาน 2003 Animago Awards
แหล่งข้อมูลอื่น

Robin Hood: The Legend of Sherwood ที่ MobyGames
แม่แบบ:IGN
แม่แบบ:GameFAQs
Demo v.1[ลิงก์เสีย]
เว็บไซด์อย่างเป็นทางการ เก็บถาวร 2014-04-21 ที่ เวย์แบ็กแมชชีน
โรสแมรี คลูนีย์

| โรสแมรี คลูนีย์ |
| --- | --- |
โรสแมรี คลูนีย์ (ซ้าย)
ข้อมูลพื้นฐาน
เกิด: 23 พฤษภาคม ค.ศ. 1928(1928-05-23) เมย์สวิลล์ รัฐเคนทักกี สหรัฐอเมริกา
เสียชีวิต: 29 มิถุนายน ค.ศ. 2002(2002-06-29) (74 ปี) เบเวอร์ลีฮิลส์ สหรัฐอเมริกา
แนวเพลง: เทรดิชันนอลป็อป, โวคอลแจ๊ซ
ช่วงปี: 1946–2001
ค่ายเพลง: Columbia MGM Coral RCA Victor Reprise Dot United Artists Concord Jazz

เว็บไซต์: Rosemary Clooney Palladium website
โรสแมรี คลูนีย์ (อังกฤษ: Rosemary Clooney) (23 พฤษภาคม ค.ศ. 1928 - 29 มิถุนายน ค.ศ. 2002) เป็นนักร้องชาวอเมริกัน นักแสดง มีชื่อเสียงในช่วงต้นคริสต์ทศวรรษ 1950 กับเพลงฮิต "Come On-a My House" รวมถึงเพลง "Botch-a-Me (Ba-Ba-Baciami Piccina)" , "Mambo Italiano", และ "This Ole House"
อาชีพของเธอแผ่วลงไปในคริสต์ทศวรรษ 1960 ซึ่งมีผลส่วนหนึ่งจากความตกต่ำทางเศรษฐกิจและการติดยา แต่ก็กลับมาอีกครั้งในปี ค.ศ. 1974 เมื่อบิง ครอสบีได้ชวนเธอมาแสดงให้เขาในโชว์ครบรอบ 50 ปี และตั้งแต่คริสต์ทศวรรษ 1970 จนเธอเสียชีวิตในปี 2002 เธอมีผลงานอัลบั้มมากมายออกในสังกัดคอนคอร์ดแจ๊ซ กับคณะดนตรีเล็ก ๆ ที่ได้รับเสียงตอบรับที่ดีจากผู้ฟัง
โรเจอร์ อีเบิร์ต

| โรเจอร์ อีเบิร์ต |
| --- | --- |
Ebert giving an interview for Sound Opinions in 2006
เกิด: Roger Joseph Ebert 18 มิถุนายน ค.ศ. 1942(1942-06-18) เออร์บานา รัฐอิลลินอย สหรัฐอเมริกา
เสียชีวิต: เมษายน 4, 2013(2013-04-04) (70 ปี) ชิคาโก รัฐอิลลินอย สหรัฐอเมริกา
อาชีพ: นักวิจารณ์ภาพยนตร์ นักข่าว นักเขียนบท นักประวัติศาสตร์ภาพยนตร์ นักเขียน
ภาษา: อังกฤษ
การศึกษา: University of Illinois, Urbana-Champaign (BA) University of Chicago
หัวข้อ: ภาพยนตร์
ผลงานที่สำคัญ:  The Great Movies  Beyond the Valley of the Dolls  Life Itself: A Memoir 
รางวัลสำคัญ: Pulitzer Prize for Criticism
ช่วงปีที่ทำงาน: ค.ศ. 1967–2013
คู่สมรส: Chaz Hammelsmith (สมรส 1992)

ลายมือชื่อ: 
เว็บไซต์
rogerebert.com
โรเจอร์ โจเซฟ อีเบิร์ต (อังกฤษ: Roger Joseph Ebert; 18 มิถุนายน ค.ศ. 1942 – 4 เมษายน ค.ศ. 2013) เป็นนักวิจารณ์ภาพยนตร์​ นักประวัติศาสตร์ นักข่าว นักเขียนบท และนักเขียนชาวอเมริกัน เขาเคยเป็นนักวิจารณ์ภาพยนตร์ในหนังสือพิมพ์ชิคาโก ซัน-ไทมส์ตั้งแต่ปี ค.ศ. 1967 จนกระทั่งเขาเสียชีวิตในปี ค.ศ. 2013 เขาเป็นนักวิจารณ์ภาพยนตร์คนแรกที่ได้รับรางวัลพูลิตเซอร์ด้านงานวิพากษ์ข่าวเมื่อปี ค.ศ. 1975
โรงเรียนมัธยมวัดสิงห์

| โรงเรียนมัธยมวัดสิงห์ Mathayomwatsing School |
| --- | --- |
35ก หมู่ 3 ถนนเอกชัย แขวงบางขุนเทียน เขตจอมทอง กรุงเทพมหานคร ประเทศไทย 10150
ข้อมูล
ชื่ออื่น: ว.ส.
ประเภท: สหศึกษา
คำขวัญ: เรียนรู้คู่คุณธรรม ล้ำหน้าทางเทคโนโลยี มีคุณภาพระดับมาตรฐานสากล
สถาปนา: 18 พฤษภาคม พ.ศ. 2496
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 00103502
ผู้อำนวยการ: เทพพร อาจเวทย์
สี:    ชมพู-เขียว
ดอกไม้: ชมพูพันธุ์ทิพย์
เว็บไซต์: www.mws.ac.th
(กรุงเทพมหานคร)
โรงเรียนมัธยมวัดสิงห์ (อังกฤษ: Mathayomwatsing school) เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน ขึ้นกับสำนักงานเขตพื้นที่การศึกษามัธยมศึกษาเขต 1 กระทรวงศึกษาธิการ ตั้งอยู่เลขที่ 35ก หมู่ 3 ถนนเอกชัย แขวงบางขุนเทียน เขตจอมทอง กรุงเทพมหานคร โรงเรียนมัธยมวัดสิงห์เป็นโรงเรียนสหศึกษาขนาดใหญ่พิเศษ มีเนื้อที่ 37 ไร่ ถือเป็นโรงเรียนรัฐบาลที่มีขนาดพื้นที่ใหญ่ที่สุดในกรุงเทพมหานครฝั่งธนบุรี